וירג'יניה מדסן

** וירג'יניה מדסן** (באנגלית: **Virginia Madsen**; נולדה ב-11 בספטמבר 1961) היא שחקנית קולנוע אמריקאית, הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשנת 2004 על תפקידה בסרט "דרכים צדדיות".

## ביוגרפיה
שמאל|ממוזער|200px|וירג'יניה מדסן (2009)
מדסן נולדה בשיקגו, אילינוי, בתם של קלוין מדסן, ואיליין לבית מלסון. האב היה כבאי במקצועו ואילו האם מחזאית, מפיקת טלוויזיה (בעיקר ברשת הציבורית האמריקאית - PBS), סופרת, שחקנית ומשוררת, שזכתה בפרס אמי. אחותה הבכורה של מדסן, שריל שיחקה בסרט קולנוע אחד (בלבד) וכיום היא בעלת מסעדה בוויסקונסין. אחיה הגדול הוא מייקל מדסן, שחקן, במאי, מפיק ומשורר. הוריהם של השלושה התגרשו ב-1968.

מדסן למדה וסיימה בהצלחה את לימודיה ב"תיכון ניו טרייר" בצפון מדינת אילינוי, לאחר מכן למדה מדסן משחק ב"סטודיו למשחק על שם טד ליס" בשיקגו.

כאשר הגיעה מדסן להוליווד בשנת 1981 היא הייתה מאורסת לשחקן בילי קמפבל בעלה לשעבר של ג'ניפר קונלי.
בשנת 1989 התחתנה מדסן עם השחקן דני יוסטון אך הזוג התגרש כעבור שנים ספורות בשנת 1992.
לאחר מכן ניהלה מדסן מערכת יחסים מתוקשרת עם השחקן אנטוניו סבאטו ג'וניור, לזוג נולד בן.

למדסן יש תסמונת עיניים הטרוכרומית.

## קריירה
הופעת הבכורה של מדסן על מסך הקולנוע הייתה בשנת 1983 בקומדיה הרומנטית "קלאס".
השנה לאחר מכן הייתה שנת הפריצה של מדסן עם הופעות בסרט מדע בדיוני של דייוויד לינץ' המבוסס על ספר חולית, שם גילמה את דמותה של הנסיכה אירולן ובדרמה הבדיונית "חלום אלקטרוני".

ב-1991 שיחקה מדסן בסרט ההמשך לפנטזיית הפעולה "איש הנצח", כמו כן באותה שנה שיחקה מדסן בסרט המלחמה שהיה מועמד לארבעה פרסי אמי - "משוריינים".

ב-1996 שיחקה מדסן בדרמה המועמדת 2 פרסי האוסקר של סידני לומט "פסק דין".
כעבור שנה שיחקה מדסן בדרמת הפשע של פרנסיס פורד קופולה "מוריד הגשם" .
ב-1999 שיחקה מדסן בסרט האימה "בית האימה" .

בשנת 2002 החלה לשחק בסדרת הדרמה "חלומות אמריקאים" של רשת NBC בכיכובה של בריטני סנואו. מדסן גילמה את רבקה סנדסטורם לאורך העונה הראשונה.

בשנת 2004 ערכה מדסן את הופעתה הנחשבת לטובה ביותר עד כה על מסך הקולנוע בדרמה הקומית מועמדת 5 פרסי האוסקר "דרכים צדדיות", בסרט גילמה מדסן את דמותה של מיה שמצטרפת למסע התענוגות של מיילס (פול ג'יאמטי) וג'ק.
על תפקידה קיבלה מדסן מועמדות לפרס אוסקר לשחקנית המשנה הטובה ביותר ומועמדות לפרס גלובוס הזהב.

ב-2006 שיחקה מדסן במותחן האקשן "פריצה ברשת"
ב-2007 שיחקה מדסן במותחן המסתורין של ג'ואל שומאכר "המספר 23", בסרט גילמה מדסן את אגתה ספארו אשתו של וולטר ספארו גיבור הסרט.

בשנת 2010 שיחקה בסדרת הדרמה של ABC, "נוכלים", בתפקיד ראשי של שריל ווסט, אך זו ירדה מאוויר לאחר עונה אחת.

במרץ 2025 לוהקה לסרט *Street Smart* של הבמאית קתרין הארדוויק.

## פילמוגרפיה

### טלוויזיה
*חלום אמריקאי (2003-2002)
**Brave New Girl  (2004)* - סרט טלוויזיה של ABC Family
*סמית' (2006)
**Scoundrels* (2010)
**Jan* (2012) - סדרת רשת
**The Anna Nicole Story* (2013) - סרט טלוויזיה
*אמריקן גותיק (2016)
*האמת על פרשת הארי קברט (2018)
*היצור מן הביצה (2019)
*מתודלקים (2023)

## קישורים חיצוניים

* 

* 

## הערות שוליים

קטגוריה:אמריקאים ילידי אילינוי
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות ממוצא אירי
קטגוריה:אמריקאים ממוצא דני
קטגוריה:אמריקאיות ממוצא סקוטי
קטגוריה:אמריקאים ממוצא סקוטי
קטגוריה:אמריקאיות ממוצא גרמני
קטגוריה:שיקגו: אישים
קטגוריה:אמריקאיות ממוצא אנגלי
קטגוריה:אמריקאיות ממוצא אינדיאני
קטגוריה:אמריקאים ממוצא אינדיאני
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכות פרס סאטורן לשחקנית ראשית בקולנוע